Magnus Reitan

Magnus Reitan (født Kjell Magnus 11. mars 1975 i Trondheim) er en norsk bedriftsleder. Han er administrerende direktør i Reitan Kapital AS.

Reitan innehar verv som styremedlem i Reitan Convenicence AS og Reitangruppen AS. Han har tidligere vært administrerende direktør i Reitan Convenience, finansdirektør i Reitangruppen, administrerende direktør i Reitan Invest AS og gründer og administrerende direktør i Allegro Finans ASA.

Han har studert på Norges Handelshøyskole og Handelshøyskolen BI (siviløkonomstudiet), og ved Florida International University i USA.

Magnus Reitan er sønn av Odd Reitan, bror av Ole Robert Reitan og far til golfspilleren, Kristoffer Reitan og artisten, Viktoria Reitan.

Referanser

Eksterne lenker 
 Om Reitan Convenience

Norske konsernsjefer
Norske finansgründere
Norske siviløkonomer fra BI
Alumni fra NHH
Personer tilknyttet Reitangruppen
Personer fra Trondheim kommune